C 94/62
SL
Uradni list Evropske unije
13.3.2023
— spremeni izpodbijano odločbo tako, da ugotovi, da relativni razlogi za zavrnitev registracije znamke Evropske unije št.
18 204 993 CHERRY Passion za vse proizvode iz razreda 30 niso podani in da je treba znamko registrirati; — naloži plačilo stroškov toženi stranki.
Navajani tožbeni razlogi — kršitev člena 8(1)(b) Uredbe (EU) 2017/1001 Evropskega parlamenta in Sveta; — kršitev načela varstva legitimnih pričakovanj in načela pravne varnosti; — kršitev členov 94(1) in 95(1) Uredbe (EU) 2017/1001 Evropskega parlamenta in Sveta.
Tožba, vložena 30. januarja 2023 – QN/eu-LISA (Zadeva T-31/23) (2023/C 94/75) Jezik postopka: francoščina Stranki Tožeča stranka: QN (zastopnik: H. Tagaras, odvetnik) Tožena stranka: Agencija Evropske unije za operativno upravljanje obsežnih informacijskih sistemov s področja svobode, varnosti in pravice (eu-LISA)
Predlogi Tožeča stranka Splošnemu sodišču predlaga, naj: — tožbi ugodi; — izpodbijana akta razglasi za nična; — toženi stranki naloži plačilo odškodnine v višini 4 000 EUR; — stroške naloži izključno toženi stranki.
Tožbeni razlogi in bistvene trditve Tožeča stranka v utemeljitev tožbe zoper sklep Agencije Evropske unije za operativno upravljanje obsežnih informacijskih sistemov s področja svobode, varnosti in pravice (eu-LISA) z dne 5.
avgusta 2022 o potrditvi ocenjevalnega poročila tožeče stranke za leto 2021 navaja šest tožbenih razlogov. 1.
Prvi tožbeni razlog: obveznost obrazložitve, med drugim zaradi neusklajenosti izpodbijanih aktov, zlasti glede razmerja med številčnimi ocenami in opisnimi ocenami ocenjevalnega poročila. 2.
Drugi tožbeni razlog: očitne napake pri presoji glede številčnih ocen tožeče stranke zaradi pomanjkanja skladnosti in usklajenosti teh ocen z opisnimi ocenami poročila. 3.
Tretji tožbeni razlog: kršitev pravil, ki urejajo izdelavo ocenjevalnih poročil, zloraba postopka in pooblastil ter kršitev obveznosti nepristranskosti, med drugim zaradi tega, ker je ocenjevalec tožeče stranke spremenil svoj osnutek poročila glede na potek drugega postopka, ki se je nanašal na tožečo stranko, in sicer postopka upravne preiskave.